Document ID: /roh_data/filtered/fineweb-2-filterrobots_roh.jsonl.gz/49722

L'onn passà ha l'Agid svizzer per la muntogna sustegnì 631 projects en l'entir pajais cun totalmain 27,7 milliuns francs. Sco quai che l'organisaziun communitgescha ha ella sustegnì ils pli blers projects en il chantun Berna. En il Grischun han 61 projects d'agricultura, turissem, mastergn u autras spartas survegnì en tut 2,5 milliuns francs.
L'onn passà ha l'Agid svizzer per la muntogna registrà donaziuns da passa 24 milliuns francs. L'acziun da collecta da quest onn cumenza il favrer ed ha il tema "diversificaziun".